એક ઘ્ ગ્રેડ કૉમેડીમાં ચાલે એવાં આ દૃશ્યો ખાસ કરીને યંગસ્ટર્સ પાસેથી સસ્તું હાસ્ય ઉઘરાવવા માટે મુકાયેલાં છે. પરંતુ એ એવાં ફૂવડ છે કે જો થિયેટરનાં ઍર-કન્ડિશનમાંથી ઠંડી હવાની સાથોસાથ લાફિંગ ગૅસ પણ છોડવામાં આવે તો જ એમાં હસવું આવે. ફિલ્મનાં મોટા ભાગનાં કૉમિક દૃશ્યોની આ જ હાલત છે. જોકે ચિપ કૉમેડી આ ફિલ્મનો મેઇન પ્રૉબ્લેમ નથી. ‘બેવૉચ’નો સૌથી મોટો ત્રાસ એ છે કે એમાં ઓરિજિનાલિટી કે નવીનતા નામની કોઈ વસ્તુ જ નથી.